
la Proiectul de Decizie nr. 5/__din __.07.2026
„Cu privire la amalgamarea voluntară a UAT Leușeni ,Verejeni, Ratuș din raionul Telenești”

	1. Denumirea autorului și a participanților la elaborarea proiectului

	Lazarenco Valeriu, Primarul satului Leușeni, inițiatorul proiectului de decizie
Grupul de lucru comun din care fac parte reprezentanți ai celor 3 primării (Leușeni, Verejeni, Ratuș din raionul Telenești) care fac parte din cluster – autorii proiectului de decizie în conformitate cu prevederile Ghidului pentru faza I a amalgamării voluntare, elaborate de Guvernul Republicii Moldova.

	2. Condițiile ce au impus elaborarea proiectului de act normativ și finalitățile acestuia

	Elaborarea proiectului de decizie a fost determinată de necesitatea avansării în procesul de amalgamare voluntară a unităților administrativ-teritoriale din cluster (UAT Leușeni, UAT Verejeni, UAT Ratuș din raionul Telenești), în conformitate cu prevederile legislației în vigoare, în special ale Legii nr. 225/2023 cu privire la amalgamarea voluntară a unităților administrativ-teritoriale și a Metodologiei de amalgamare voluntară a unităților administrativ-teritoriale, aprobată prin Hotărârea Guvernului nr. 925/2023. Astfel, între unitățile administrativ-teritoriale nominalizate există continuitate teritorială și populația totală depășește numărul minim solicitat de 3 000 de locuitori. . Inițiativa este fundamentată pe necesitatea consolidării capacității administrative și instituționale a autorităților publice locale, îmbunătățirii calității și accesibilității serviciilor publice prestate populației, precum și utilizării mai eficiente a resurselor financiare și umane disponibile la nivel local. Totodată, procesul de amalgamare voluntară este susținut de existența relațiilor funcționale dintre unitățile administrativ-teritoriale vizate, inclusiv în domeniul infrastructurii, serviciilor publice, mobilității populației și interacțiunilor economice, ceea ce favorizează crearea unei structuri administrative integrate și viabile.
Finalitatea proiectului constă în adoptarea deciziei de amalgamare voluntară, constituirea cadrului instituțional necesar pentru desfășurarea cu succes a acestui proces, precum și asigurarea premiselor pentru dezvoltarea durabilă a comunităților implicate, prin creșterea eficienței actului de administrare publică locală și atragerea de investiții.

	3. Compatibilitate cu legislația Uniunii Europene

	Proiectul de decizie nu contravine legislației Uniunii Europene. Totodată, inițiativa este în concordanță cu principiile promovate la nivel european privind buna guvernare, descentralizarea administrativă și consolidarea capacității autorităților publice locale. Deși domeniul organizării administrativ-teritoriale ține de competența statului, procesul de amalgamare voluntară reflectă bunele practici europene în materie de reformă administrativă, orientate spre eficientizarea serviciilor publice, utilizarea rațională a resurselor și dezvoltarea durabilă a comunităților locale. În contextul statutului Republicii Moldova de stat candidat la aderarea la Uniunea Europeană, inițiativa se aliniază obiectivelor de modernizare a administrației publice și de apropiere de standardele europene.

	4. Principalele prevederi ale proiectului și elemente noi

	Proiectul de decizie prevede acceptarea propunerii de amalgamare voluntară a UAT Leușeni cu unitățile administrativ-teritoriale învecinate (Verejeni,Ratuș), precum și finalizarea fazei întâi a  acestui proces. De asemenea, sunt reglementate atribuțiile primarilor UAT-urilor din acest cluster, precum și responsabilitățile  lor în ceea ce privește comunicarea și transmiterea  dosarelor aferente deciziei de amalgamare voluntară, apoi transmiterea dosarului consolidat către Cancelaria de Stat. Elementul de noutate al proiectului constă în adoptarea unei decizii care face parte dintr-un proces administrativ complex de cooperare intercomunitară, orientat spre consolidarea capacității administrative, eficientizarea serviciilor publice și crearea premiselor pentru dezvoltarea durabilă a comunităților implicate.

	5. Fundamentarea economică-financiară

	Implementarea proiectului de decizie nu necesită alocarea unor mijloace financiare suplimentare din bugetul local la această etapă a  procesului de amalgamare voluntară.
Totodată, în contextul promovării politicilor publice în domeniul reorganizării administrativ-teritoriale, unitățile administrativ-teritoriale participante la procesul de amalgamare voluntară pot beneficia de suport financiar (stimulente) și tehnic din partea Guvernului, precum și din partea partenerilor de dezvoltare. Localitățile care adoptă deciziile finale de amalgamare beneficiază de asemenea și de resurse financiare pentru investiții capitale și pentru susținerea bugetului local de la Fondul național de amalgamare voluntară a localităților.  Pe termen mediu și lung, amalgamarea voluntară are potențialul de a genera economii bugetare și de a spori eficiența utilizării resurselor financiare, prin optimizarea cheltuielilor administrative, consolidarea bazei fiscale și creșterea capacității de atragere a investițiilor.

	6. Impactul proiectului

	Proiectul de decizie va avea un impact pozitiv asupra dezvoltării socio-economice a unităților administrativ-teritoriale implicate, prin inițierea unui proces de consolidare administrativă și instituțională.
Implementarea acestuia va contribui la îmbunătățirea calității și accesibilității serviciilor publice, optimizarea utilizării resurselor financiare și umane, precum și la creșterea eficienței actului de administrare publică locală. De asemenea, procesul de amalgamare voluntară va crea premise favorabile pentru atragerea investițiilor, dezvoltarea infrastructurii și sporirea capacității de planificare strategică la nivel local.
Impactul social al proiectului se va reflecta în creșterea nivelului de trai al populației, prin acces mai bun la servicii publice de calitate și oportunități sporite de dezvoltare comunitară. Totodată, proiectul nu generează impact negativ asupra mediului, drepturilor și libertăților fundamentale ale omului sau asupra activității economice.

	7. Consultarea publică a proiectului

	În conformitate cu Legea nr. 239/2008 privind transparența în procesul decizional, proiectul a fost publicat pe site-ul oficial al Primăriei satului Leușeni, grupul Viber, portalul particip.gov.md și afișat pe panourile informative ale APL Leușeni.
Recomandările părților interesate pot fi expediate la:
Adresa : Primăria satului Leușeni, str. Unirii nr.124 
Email: primaria.leuseni@apl.gov.md

	




            Primarul satului Leușeni                                                          Lazarenco Valeriu 

